[{"text_idx": "#000001", "text": "J\u0302omart kaj Natas\u0302a estas muzika duopo, kiu kantas en Esperanto melodian, foje romantikan, muzikon... Tiun informon vi trovas en Vikipedio. Jes. Tamen malantau\u0306 tiu informa seka priskribo trovig\u0302as tre amikemaj kaj sentemaj homoj. Amikemaj, c\u0302ar (mi ne scias ec\u0302 kiel tion esprimi) kun tiuj konataj de la tuta movado Scenejaj Steluloj dum la esperantistaj eventoj oni povas kiel kun c\u0302iuj aliaj amikoj babili. Sentemaj? Jes, kio ne nur oni malkovras pro la kanto-tekstoj, sed c\u0302ar dum koncertoj, tion kelkfoje mi vidis, aperas larmoj \u2013 ankau\u0306 c\u0302e publiko."}, {"text_idx": "#000002", "text": "La duopo kreig\u0302is en 1985 en S\u0302imkento, Kazakstano kiam J\u0302omart renkontis Natas\u0302a-n en lernejo kie li instruis Esperanton. Ili geedzig\u0302is en 1991, kaj translog\u0302ig\u0302is al Svedio, kie naskig\u0302is en 1995 Karina, ilia filino. J\u0302omart ludas gitaron kaj kantas, Natas\u0302a kantas kaj ludas fluton, Karina c\u0302arme kontribuas."}, {"text_idx": "#000003", "text": "Ludoviko iam diris, ke esperantisto estas c\u0302iu, kiu parolas kaj uzas la lingvon internacian. Multfoje li esprimis konatan s\u0302ajne al c\u0302iu revon, ke ig\u0302u ni ne nur movado sed familio tutmonda. Kaj tiaj estas J\u0302omart kaj Natas\u0302a, ne konatuloj, sed familianoj. Familianoj de c\u0302iuj ni."}, {"text_idx": "#000004", "text": "Dankon karaj pro via kontribuo en la esperantistan kulturon"}, {"text_idx": "#000005", "text": "Registrita nokte inter la 1a kaj 2a de januaro 2016 ekskluziva koncerto de J\u0302omart kaj Natas\u0302a speciale por la au\u0306skultantoj de nia podkasto."}, {"text_idx": "#000007", "text": "Sekvis nokte, post la koncerto-tago, kio poste evidentig\u0302is ia neoficiala kutimo. Karina tiam estis c\u0302ie \u2013 en c\u0302iuj salonoj, c\u0302iam plena de g\u0302ojo, energio. J\u0302omart kun Natas\u0302a antau\u0306 la ejo, sunbrunig\u0302antaj en la printempa, en Italio tamen sufic\u0302e tiam forta jam suno. Kaj la koncerto de la triopo... Neforgesebla. Negranda bufedo-salono, ne tro multnombra publiko iom c\u0302irkau\u0306 la artistoj, proksime de ili. C\u0302io tio kreis mirindan etoson. Restis bildoj en memoro kaj intervjuo. Mallonga, jes. Sed tiam Varsovia Vento j\u0302us startadis kun la elsendado do mankis sperto."}, {"text_idx": "#000008", "text": "Realigita aprile de 2006 dum IJF, aperis en la 4a elsendo,"}, {"text_idx": "#000010", "text": "J\u0302omart kaj Natas\u0302a c\u0302iam s\u0302atis koncerti en Pollando. Verdire mi ne scias kialon, sed tion mi sciis, tial do invito al la 1a JES en Zakopane. Kaj tiun koncerton mi opinias la plej sukcesa el inter c\u0302iuj kiujn g\u0302is nun mi g\u0302uis. Kaj tute ne temas pri tio, ke kiel la c\u0302eforganizanto provas mi lau\u0306di la propran sukceson. Simple etoso, kiu kreig\u0302is dum la evento, estas nepriskribebla. Malgrau\u0306 fus\u0302a scenejo, konstruita sur la unua etag\u0302o de la lerneja koridoro inter tabloj, seg\u0302oj kaj benkoj, la programa koncerto dau\u0306ris preskau\u0306 horon pli longe. Unue, c\u0302ar la publiko ne permesadis g\u0302in fini. Due, ke preskau\u0306 duono de homoj kunkantadis kanton post kanto. Trie, ke s\u0302ajne la unuan fojon dum pli ol 200 persona arang\u0302o J\u0302omart kaj Natas\u0302a perdis senton, ke ili laboras surceneje. Cetere, c\u0302irkau\u0306itaj poste de la sidantaj surplanke geamikoj, ili kantis plu preskau\u0306 g\u0302is la blanka mateno. Kaj ne nur tiun nokton. Ne mi intervjuis. Pro la organiza laborego simple mi estis tro laca. Petis mi geamikojn do registri c\u0302iujn intervjuojn. Jen rezulto:"}, {"text_idx": "#000011", "text": "Realigita decembre de 2009 dum la 1a JES,\naperis en la 55a elsendo, intervjuis Robc\u0302jo,"}, {"text_idx": "#000012", "text": "La tria kaj kvara intervjuoj..."}, {"text_idx": "#000014", "text": "Realigitaj au\u0306guste de 2013 dum FESTO \u20192013,\naperis en la 93a kaj 98a elsendoj, intervjuis Irek,"}, {"text_idx": "#000017", "text": "Registrita nokte inter la 1a kaj 2a de januaro 2016 ekskluziva koncerto de J\u0302omart kaj Natas\u0302a speciale por la au\u0306skultantoj * spekteblas ankau\u0306 filme,\naperis en la 111a elsendo,"}, {"text_idx": "#000018", "text": "Anonco pri apero de la nova KD-disko \u201cHo mia kor\u2019\u201d."}, {"text_idx": "#000019", "text": "Ricevita de la artistoj junie de 2012,\naperis en la 81a elsendo,"}, {"text_idx": "#000020", "text": "J\u0302omArt kaj Natas\u0302a c\u0302e: ipernity; facebook, la jutuba retejo: jomka-youtube,\nkaj c\u0302e: Vikipedio kaj Vinilkosmo."}, {"text_idx": "#000022", "text": "Pingback de Varsovia Vento Elsendoj \u00b7 La 69a elsendo en 2011/04/10 je 20:22\nmi tre s\u0302atas de tiu Triopo!"}, {"text_idx": "#000025", "text": "Alklaku tie c\u0302i por nuligi vian komenton"}, {"text_idx": "#000027", "text": "Radio kaj TV \u2013 Studio"}, {"text_idx": "#000029", "text": "Kreita pere de WordPress kaj Tarski"}]